钦定古今图书集成/理学汇编/字学典/第070卷 > 《唐张彦远法书要录》 > 《徐浩古迹记》
## 钦定古今图书集成/理学汇编/字学典/第070卷 > 《唐张彦远法书要录》 > 《徐浩古迹记》

自伏羲画八卦，史籀造籀文，李斯作篆书，程邈起隶
法，王次仲为八分体，汉章帝始为章草名，厥后流传，
工能间出：史籀《石鼓文》，崔子玉篆《吕望张衡碑》、李斯
《峄山》《会稽山碑》、蔡邕《鸿都三体石经》《八分》，《西岳》《光和》
《殷华》《冯敦》等数碑，并伯喈章草，并为旷绝。及张芝章
草，锺繇正楷，时莫其先；卫瓘索靖《章草》，王羲之真行
“章草，桓元草谢安、王献之、羊欣、王僧虔、孔琳之、薄绍
之真行草，永禅师、萧子云真草，虞世南、欧阳询、褚遂
良、果师述师真行草，陆柬之临书。臣先祖故益州九
陇县尉赠吏部侍郎师道、臣先考故洺州刺史赠左
常侍峤之真行草，皆名冠古今，无与为比。”齐梁以后，
传秘此书。跋尾“徐僧权、唐怀充、姚怀”珍、满骞、朱异等
署名。太宗皇帝肇开帝业，大购图书，宝于内库。锺繇、
张芝、芝弟昶、王羲之父子书四百卷，及《汉》《魏》《晋》《宋》《齐》
《梁杂迹》三百卷，贞观十三年十二月装成部帙，以“贞
观”字印印缝，命起居郎臣褚遂良排署如后。

司空、许州都督、赵国公臣《无忌》

开府仪同三司、尚书左仆射、太子少师、梁国公、臣《元
龄》

特进、尚书左仆射、申国公、《臣士廉》。

特进、郑国公、《臣征》。

《逆人》《侯君集》初同署。〈犯法后揩印〉

中书令、驸马都尉、安德郡开国公、臣杨师道

左卫大将军、武阳县开国公、《臣李大亮》。

光禄大夫、礼部尚书、河间王臣孝恭

光禄大夫、民部尚书、莒国公、臣《唐俭》

兼太常卿、扶阳县开国男、《臣韦挺》。

从十三年书更不出，外人莫见，直至大足中，则天太
后赏纳言狄仁杰能书。仁杰云：“臣自幼以来，不见好
本，只率愚性，何由得能？”则天乃内出《二王真迹》二十
卷，遣五品中使示诸宰相。看讫表谢，登时将入。至中
宗时，中书令宗楚客奏事承恩，乃乞大小二王真迹，
敕赐二十卷，大小各十轴。楚客遂装作十二扇屏风，
以褚遂良《闲居赋》《枯树赋》为脚，因大人贵要，张以示
之。时薛稷、崔湜、卢藏用废食叹美，不复宴乐。安乐公
主婚，武延秀在坐，归以告。公主曰：“主言承恩，未为富
贵。”适过宗令别得赐书，一席观之，辍餐忘食。及明谒
见，颇有怨言。帝令开缄，倾库悉与之。延秀复会宾客，
举柜令看，分散朝廷，无复宝惜。太平公主取五帙五
十卷，别造番书四字印缝，宰相各三十卷，将军驸马
各十卷。自此内库真迹，散落诸家。太平公主爱《乐毅论》，以织成袋盛，置作箱裹。及籍没后，有咸阳老妪窃
举袖中。县吏寻觉，遽而奔趁，妪乃惊惧，投之灶下，香
闻数里，不可复得。天宝中，臣充使访图书，有商胡穆
聿在书行贩古迹，往往以织成褾轴，得好图书。臣奏
直集贤令求书画。元宗开元五年十一月五日，收缀
大小二王真迹，得一百五十八卷，大王正书三卷，行
书一百五卷，草书一百五十卷，小王书都三十卷，正
书两卷。跋尾排署如后。

右散骑常侍、崇文馆学士、舒国公、《臣褚无量》

秘书监、兼侍读、昭文馆学士、上柱国、常山县公、臣冯
《怀素》。

开府仪同三司、上柱国、梁国公、臣姚崇。

银青光禄大夫、行中书侍郎、同中书门下平章事、监
修国史、上柱国、许国公颋。

银青光禄大夫、守吏部尚书、兼侍中、监修国史、上柱
国、广平郡开国公、《臣璟》。

“至十七年出付集贤院，拓二十本赐皇太子诸王学，
十九年收入内。十八年十二月二十八日，尚书左丞
相集贤大学士燕国公张说薨。明年二月，以中书令
萧嵩为大学士”，令访二王书。乃于滑州司法路琦家
得羲之正书扇书一卷，是贞观十五年五月五日扬
州大都督驸马都尉安德郡开国公杨师道进。其褾
是碧地织成，褾头一行，阔一寸，黄色织成，云晋右军
王羲之正书卷第四，兼小王行书三纸，非常合作。亦
既进奉，赐路琦绢二百疋，萧嵩二百疋。其书还出，令
集贤院拓赐太子以下。及潼关失守，内库法书皆散
失。初收城后，臣又充使搜访图书，收获二王书二百
馀卷，访《黄庭经》真迹。或云张通儒将向幽州，莫知去
处。侍御史集贤直学士史惟则奉使晋州，推事所在，
博访书画，悬爵赏待之。时赵城仓督，隐没公货极多，
推案承伏，遂云有好书，欲请赎罪。惟则索看，遂出扇
书《告誓》等四卷，并《二王真迹》四卷。问其得处，云：“禄山
下将过向太原，停于仓督家三月馀日。某乙祗供称
意，有怀悦之心，乃留此书相赠。惟则将至阙下，肃宗
赐绢百疋，擢授本县尉。臣从中书舍人兼尚书右丞、
集贤学士副知院事，改国子祭酒，寻黜庐州长史。承
前伪迹，臣所弃者，尽被收买，皆获官赏，不复简退，人
莫知之。及吐蕃入寇，图籍无遗，往往市廛，时有真迹，
代无鉴者，诈伪莫分。臣今暮年，心惛眼暗，恐先朝露，
敢举所知。”其别书人，谨录如右。前试国子司业兼太
原县令窦蒙、蒙弟检校户部员外郎宋汴、节度参谋
窦𣳻，并久游翰苑，皆好图书，辨伪知真，无出其右。臣
长男璹，臣自教授，幼勤学书，在于真行，颇知笔法，使
定古迹，亦胜常人。其馀士庶之间，应有精别之者，臣
所未见，非欲自媒。天高听卑，伏希俯察。建中四年三
月日。